Ebru Timtik, avocată de origine turcă, moare după 238 de zile de greva foamei în închisoare. "Avea 30 de kilograme când a murit".
Ebru Timtik, avocata turcă condamnată la 13 ani și 6 luni de închisoare, a murit într-un spital din Istanbul. Femeia de 42 de ani a făcut greva foamei timp de 238 de zile. Timtik a fost acuzată că face parte dintr-o organizație teroristă, deși femeia a negat și a cerut un proces corect.
Avocata turcă Ebru Timtik moare într-un spital din Istanbul după 238 de zile de greva foamei în închisoare, relatează Al Arabiya.Avocata a fost acuzată că face pare dintr-o organizație teroristă și a fost arestată. Femeia a cerut un proces corect, negând acuzațiile.Prietenii lui Ebru au spus că avea 30 de kilograme când a murit. "Ebru Timtik a cerut doar un proces corect și a devenit o martiră", a declarat o organizație de avocați de stânga.Timtik a fost membră a unei asociații de stânga despre care se spune că ar avea legătură cu DHKP-C, o organizație marxistă de extremă stânga acuzată de atentate teroriste.În 2019, curtea supremă din Istanbul a acuzat 18 avocați, inclusiv pe Timtik, că fac parte din organizații teroriste. A fost condamnată la 13 ani și 6 luni de închisoare. În februarie, Ebru a început să facă greva foamei.Femeia de 42 de ani se alimenta doar cu apă îndulcită și vitamine.